Мікалай Міхайлавіч нарадзіўся ў сям’і кадравага афіцэра ва ўтульным беларускім гарадку Маладэчна амаль праз год пасля сканчэння вайны — 16 сакавіка 1946 года. Амаль “нелегальна” насуперак волі сям’і паступіў у тэатральны інстытут, дзе патрапіў на курс народнага артыста БССР Дзмітрыя Аляксеевіча Арлова. Гэта сталася лёсам для цудоўнага артыста, яркага і мудрага чалавека Мікалая Міхайлавіча Кірычэнкі.